מזי מלסה פיליפ

מזי מלסה פיליפ (באנגלית: Mazi Melesa Pilip; נולדה ב-1978 או 1979) היא פוליטיקאית ישראלית-אמריקאית ילידת אתיופיה המכהנת כחברה רפובליקנית בבית המחוקקים של מחוז נסאו בניו יורק ומייצגת את אזור הבחירה העשירי במחוז נסאו, לונג איילנד. מלסה פיליפ היא יהודייה אתיופית שנולדה בכפר עני באתיופיה. היא עלתה לישראל כשהייתה בת 12, ולאחר מכן שירתה בחטיבת הצנחנים בצה"ל. היא סיימה לימודי תואר ראשון בריפוי בעיסוק באוניברסיטת חיפה, שם סיימה תואר ראשון בריפוי בעיסוק, ותואר שני בתוכנית ללימודי דיפלומטיה וביטחון באוניברסיטת תל אביב. מלסה פיליפ נבחרה לראשונה לבית המחוקקים של מחוז נסאו בשנת 2021 ונבחרה שוב ב-2023. בעברה הייתה רשומה כחברת המפלגה הדמוקרטית, מאז 2012, אך התמודדה לבית המחוקקים של מחוז נסאו במצע הרפובליקני. <ref></ref> הייתה המועמדת הרפובליקנית לבחירות המיוחדות למחוז הקונגרס השלישית שנערכו בפברואר 2024 והפסידה לתומאס סוואזי.<ref name=":1" />

== תחילת דרכה ==
על פי פרסומים בתקשורת האמריקאית מלסה פיליפ נולדה בכפר קטן באתיופיה למשפחה יהודית.<ref name="auto5"></ref><ref name="auto4"></ref> אולם בראיון שהעניקה לאתר וואלה, בשנת 2003, עת כיהנה כיו"ר אגודת הסטודנטים הארצית ליוצאי אתיופיה, סיפרה כי שני הוריה בוגרי תיכון וכי באתיופיה התגוררו בעיר שם היה אביה איש עסקים ואמה מזכירה בכירה, היא אף סיפרה כי מאז עלו ארצה שניהם אינם עובדים. היא עלתה לישראל בשנת 1991 כפליטה כשהייתה בת 12, יחד עם משפחתה, במסגרת מבצע שלמה. לפליפ שלוש אחיות, כולן חיות בישראל.<ref name="auto1"></ref>

מזי התגייסה לצה"ל ושירתה בחטיבת הצנחנים.
לאחר שירותה בצבא, למדה מלסה פיליפ באוניברסיטת חיפה וסיימה תואר ראשון בריפוי בעיסוק; היא גם למדה באוניברסיטת תל אביב, וקיבלה תואר שני בדיפלומטיה וביטחון.<ref name="auto5" />

<ref name="auto3"></ref> בעת לימודיה באוניברסיטת חיפה היא הכירה את בעלה לעתיד, אדלברט פיליפ, סטודנט לרפואה אמריקאי ממוצא יהודי-אוקראיני שהגיע מארצות הברית לחיפה כדי ללמוד רפואה בטכניון.<ref name="auto4" /><ref name="auto2" /><ref name="auto3" />

לאחר שנישאה ב-2005 הם עברו לארצות הברית, שם התיישבו בגרייט נק שבמדינת ניו יורק. בעלה רופא מומחה בקרדיולוגיה.<ref name="auto2"></ref>
מזי היא יהודייה אורתודוקסית, שימשה כסגנית נשיא בית הכנסת המקומי "כל ישראל אחים", והייתה פעילה בניסיון להחיות את הפעילות היהודית באזור מגוריה ולהופיע בציבור בשיחות על ישראל בקרב קהילות יהודיות. לה ולבעלה יש שבעה ילדים.<ref name="auto3" />

== קריירה פוליטית ==
בנובמבר 2021, בגיל 43, היא נבחרה לבית המחוקקים של מחוז נסאו בניו יורק כמחוקקת רפובליקנית במחוז נסאו, המחוז העשירי של לונג איילנד. בבחירות היא גברה בהפרש של שבעה אחוזים על מי אלן בירנבאום ששימשה בתפקיד ארבע תקופות כהונה. <ref></ref> מחוז בחירתה מכיל את מנהסט, מנהסט הילס, נורת' הילס, סירינגטאון, הריקס ותשעת הכפרים בחצי האי Great Neck.<ref name="auto"></ref> היא ילדה בנות תאומות שבועות לפני מועד הבחירות.

במצע הבחירות שלה התחייבה להחיות את מרכז העיר גרייט נק, ולשמש כגשר בין קהילות המיעוטים הרבות במחוז. <ref></ref> היא הפכה לרפובליקנית הראשונה אי פעם מגרייט נק שנבחרה למחוקקת במחוז נסאו. <ref></ref> מצעה אף הכיל התחייבות לקדם את בטיחות הציבור, עזרה לעסקים שנאבקו במהלך מגפת COVID-19 ומלחמה באנטישמיות. <ref></ref><ref name="auto3" /> היא יושבת ראש ועדת הערים, הכפרים והערים של מחוז נסאו, וסגנית יו"ר ועדת הבריאות והשירותים החברתיים במחוז. <ref></ref>

החל מינואר 2023, מועמדותה של מלסה פיליפ נשקלה למושב שצפוי היה להתפנות בקונגרס של ארצות הברית. ג'ורג' סנטוס נבחר בשנת 2022 לייצג את מחוז הקונגרס השלישי של ניו יורק ב.<ref name="auto2" /> אולם לאחר בחירתו התברר כי סנטוס שיקר לגבי השכלתו, הקריירה שלו, פעילותו ההתנדבותית, היותו ממוצא יהודי וכי הוא דור שלישי לשואה.<ref name="auto2" /> מספר פוליטיקאים קראו להדחתו, ובכירי המפלגה הרפובליקנית של מחוז נסאו קראו לו להתפטר.<ref name="auto2" /> בינואר 2023 נבחנה לראשונה האפשרות כי מלסה פיליפ תתמודד למושב בקונגרס, היה ויתפנה.<ref name="auto2" />

בנובמבר 2023 זכתה פיליפ בקדנציה שנייה כמחוקקת מחוז נסאו המייצגת את מחוז 10 כרפובליקנית, היא גברה על המתמודד הדמוקרטי ביחס של 60% מול 40%.<ref></ref><ref name="auto6"></ref> היא הקדישה את זכייתה לישראל.<ref name="auto6" />

ב-14 בדצמבר 2023, פאנל של רפובליקנים ממחוזות קווינס ונאסאו בחר במלסה פיליפ כמועמדת הרפובליקנית בבחירות המיוחדות למחוז הקונגרס השלישי שיירש את סנטוס לאחר שהודח, הקבועות ליום 13 בפברואר 2024.<ref name=":0"></ref> היא ניהלה מערכת בחירות מול המועמד הדמוקרטי למשרה, תומאס סוואזי ותוצאות סקרי בחירות סמוך למועד ההצבעה הצביעו על מרוץ צמוד עם יתרון קל לסוואזי. בבחירות שהתקיימו ב-13 בפברואר 2024 הפסידה מלסה פיליפ לסוואזי.<ref name=":1"></ref><ref></ref>

== קישורים חיצוניים ==

== הערות שוליים ==

קטגוריה:יהודים אתיופים
קטגוריה:ישראלים ילידי אתיופיה
קטגוריה:עולות בשנות ה-1990
קטגוריה:מהגרים מישראל לארצות הברית
קטגוריה:חרדים אמריקאים
קטגוריה:בוגרי אוניברסיטת חיפה
קטגוריה:בוגרי אוניברסיטת תל אביב
קטגוריה:פוליטיקאים אפרו-אמריקאים